**Tisztelt Küldöttgyűlés!**

2014. november 6-a óta töltöm be az oktatási alelnöki pozíciót, ekkor szavazott nekem bizalmat az ELTE ÁJK HÖK küldöttgyűlése.

Oktatási Alelnöki Bizottság

Kiírtam a pályázatot az öt bizottsági helyre. Öt pályázat érkezett be, a jelentkezők közül mindenkit alkalmasnak találtam a feladatok elvégzésére.

A Bizottság tagjai:

* Szigeti Nóra
* Pál Tamás
* Gerván Dániel
* Minchev Vasil
* Csíky Balázs

Rangsorolásos kurzusfelvétel

Oravecz Zsófia politológus ügyekért felelős alelnökkel közösen készítettünk egy tanulmányi tájékoztatót a februártól bevezetésre kerülő új rendszerről. Előkészületnek ellátogattunk a BTK-ra és egyeztetésen vettünk részt az ottani HÖK képviselőivel, akik szívesen válaszoltak kérdéseinkre és tanácsokat adtak.

A kész kisokost elküldtem Kóczián Lilla hivatalvezető asszonynak jóváhagyásra, majd Tallár Ákos elnök úrral ez ügyben részt vettünk egy egyeztetésen is a Tanulmányi Hivatalban.

Személyes bemutatkozáson voltam Dr. Nagy Marianna oktatási dékánhelyettes asszonynál, ahol szintén előkerült a kurzusfelvételi rendszer reformja.

Vizsgajelentkezés

A 2014. november 19-én lezajlott vizsgajelentkezés ideje alatt végig elérhető voltam és válaszoltam a hallgatók kérdéseire, kéréseire.

**Budapest, 2014. december 8.**

**Párkányi Eszter**

*oktatási ügyekért felelős alelnök*

**ELTE ÁJK HÖK**